title: Komission täytäntöönpanoasetus (EU) 2019/2093, annettu 29 päivänä marraskuuta 2019, asetuksen (EY) N:o 333/2007 muuttamisesta 3-monoklooripropaani-1,2-diolin (3-MCPD) rasvahappoesterien, glysidyylirasvahappoesterien, perkloraatin ja akryyliamidin määrittämisen osalta (ETA:n kannalta merkityksellinen teksti)

text:
                  9.12.2019

                  FI

                  Euroopan unionin virallinen lehti

                  L 317/96

         KOMISSION TÄYTÄNTÖÖNPANOASETUS (EU) 2019/2093,
         annettu 29 päivänä marraskuuta 2019,
         asetuksen (EY) N:o 333/2007 muuttamisesta 3-monoklooripropaani-1,2-diolin (3-MCPD) rasvahappoesterien, glysidyylirasvahappoesterien, perkloraatin ja akryyliamidin määrittämisen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1) ja erityisesti sen 34 artiklan 6 kohdan,
         sekä katsoo seuraavaa:

                     (1)

                     Komission asetuksessa (EY) N:o 333/2007 (2) vahvistetaan näytteenotto- ja määritysmenetelmät tiettyjen elintarvikkeissa olevien vierasaineiden pitoisuuksien virallista tarkastusta varten.

                     (2)

                     Elintarvikkeissa olevien 3-monoklooripropaani-1,2-diolin (3-MCPD) rasvahappoesterien, glysidyylirasvahappoesterien ja perkloraatin sallitut enimmäismäärät on vahvistettu komission asetuksella (EY) N:o 1881/2006 (3). Komission asetuksessa (EU) 2017/2158 (4) vahvistetaan toimenpiteet ja vertailuarvot elintarvikkeiden akryyliamidipitoisuuden vähentämiseksi tietyissä elintarvikeryhmissä.

                     (3)

                     Asetuksessa (EY) N:o 333/2007 vahvistetaan erityiset suoritusarvovaatimukset validoiduille määritysmenetelmille, joita eurooppalaiset laboratoriot soveltavat elintarvikkeissa olevien vierasaineiden määrittämiseksi. Sen vuoksi on aiheellista vahvistaa asetuksessa (EY) N:o 333/2007 erityiset suoritusarvovaatimukset, jotka elintarvikkeissa olevien 3-MPCD-rasvahappoesterien, glysidyylirasvahappoesterien, perkloraatin ja akryyliamidin enimmäismäärien tarkastamiseen käytettävän määritysmenetelmän on täytettävä.

                     (4)

                     Rehuissa ja elintarvikkeissa olevia vierasaineita käsittelevät Euroopan unionin vertailulaboratoriot ovat laatineet ohjeasiakirjan, joka koskee toteamisrajan ja määritysrajan arviointia rehuissa ja elintarvikkeissa oleviin vierasaineisiin liittyvissä mittauksissa (5). Tämän vuoksi on aiheellista mukauttaa asetuksessa (EY) N:o 333/2007 annettuja toteamisrajaan ja määritysrajaan liittyviä määritelmiä.

                     (5)

                     Sen vuoksi asetusta (EY) N:o 333/2007 olisi muutettava.

                     (6)

                     Asetusta (EU) 2017/625 sovelletaan 14 päivästä joulukuuta 2019. Sen vuoksi tätä asetusta olisi sovellettava samasta päivästä alkaen.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EY) N:o 333/2007 seuraavasti:

                        1)

                        Korvataan 1 artiklan 1 kohta seuraavasti:

                           ”1.   Asetuksen (EY) N:o 1881/2006 liitteessä olevassa 3, 4, 6 ja 9 jaksossa vahvistettujen lyijyn, kadmiumin, elohopean, epäorgaanisen tinan, epäorgaanisen arseenin, 3-monoklooripropaani-1,2-diolin, jäljempänä ’3-MCPD’, 3-MCPD-rasvahappoesterien, glysidyylirasvahappoesterien, polysyklisten aromaattisten hiilivetyjen, jäljempänä ’PAH-yhdisteet’, ja perkloraatin pitoisuuksien tarkastukseen ja komission asetuksen (EU) 2017/2158 (*1) mukaiseen akryyliamidin pitoisuuksien tarkastukseen liittyvä näytteenotto ja määritys on suoritettava tämän asetuksen liitteen mukaisesti.

                           (*1)  Komission asetus (EU) 2017/2158, annettu 20 päivänä marraskuuta 2017, toimenpiteistä elintarvikkeiden akryyliamidipitoisuuden vähentämiseksi ja vertailuarvojen vahvistamiseksi (EUVL L 304, 21.11.2017, s. 24).”"

                        2)

                        Muutetaan liite tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 14 päivästä joulukuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 95, 7.4.2017, s. 1.

            (2)  Komission asetus (EY) N:o 333/2007, annettu 28 päivänä maaliskuuta 2007, näytteenotto- ja määritysmenetelmistä elintarvikkeissa olevien hivenaineiden ja jalostuksesta peräisin olevien vierasaineiden pitoisuuksien tarkastusta varten (EUVL L 88, 29.3.2007, s. 29).

            (3)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).

            (4)  Komission asetus (EU) 2017/2158, annettu 20 päivänä marraskuuta 2017, toimenpiteistä elintarvikkeiden akryyliamidipitoisuuden vähentämiseksi ja vertailuarvojen vahvistamiseksi (EUVL L 304, 21.11.2017, s. 24).

            (5)  Guidance Document on the Estimation of LOD and LOQ for Measurements in the Field of Contaminants in Feed and Food, JRC Technical Reports EUR 28099 EU (2016). Saatavilla osoitteessa http://publications.jrc.ec.europa.eu/repository/bitstream/JRC102946/eur%2028099%20en_lod%20loq%20guidance%20document.pdf.

            LIITE
            Muutetaan asetuksen (EY) N:o 333/2007 liite seuraavasti:

                        1)

                        Korvataan C.3.1 kohdassa ”Määritelmät” olevat ”toteamisrajan” ja ”määritysrajan” määritelmät seuraavasti:

                           ””Toteamisraja”= Toteamisraja (”limit of detection”, LOD) on pienin määritetty pitoisuus, josta voidaan päätellä tutkittavan aineen esiintyminen kohtuullisella tilastollisella varmuudella.

                           ”Määritysraja”= Määritysraja (”limit of quantification”, LOQ) on tutkittavan aineen pienin pitoisuus, joka voidaan mitata kohtuullisella tilastollisella varmuudella.”

                        2)

                        Korvataan C.3.3.1 kohdan ”Suoritusarvovaatimukset” b alakohta seuraavasti:

                                    ”b)

                                    3-monoklooripropaani-1,2-diolin (3-MCPD), 3-MCPD-rasvahappoesterien ja glysidyylirasvahappoesterien määritysmenetelmien suoritusarvovaatimukset:

                                                —

                                                Asetuksen (EY) N:o 1881/2006 liitteessä olevassa 4.1 kohdassa täsmennetyissä elintarvikkeissa olevan 3-MCPD:n määritysmenetelmien suoritusarvovaatimukset:

                                                   Taulukko 6 a

                                                            Muuttuja

                                                            Vaatimus

                                                            Sovellettavuus

                                                            Asetuksen (EY) N:o 1881/2006 liitteessä olevassa 4.1 kohdassa täsmennetyt elintarvikkeet

                                                            Spesifisyys

                                                            Ei väliaineesta aiheutuvia tai spektrihäiriöitä

                                                            Kenttäkokeiden nollanäyte

                                                            Alle toteamisrajan

                                                            Toistettavuus (RSDr)

                                                            0,66 kertaa RSDR-arvo, joka on johdettu (muutetusta) Horwitzin yhtälöstä

                                                            Uusittavuus (RSDR)

                                                            Johdettu (muutetusta) Horwitzin yhtälöstä

                                                            Saanto

                                                            75–110 %

                                                            Toteamisraja

                                                            ≤ 5 μg/kg (kuiva-aineessa)

                                                            Määritysraja

                                                            ≤ 10 μg/kg (kuiva-aineessa)

                                                —

                                                Asetuksen (EY) N:o 1881/2006 liitteessä olevassa 4.3 kohdassa täsmennetyissä elintarvikkeissa olevan 3-MCPD:n määritysmenetelmien suoritusarvovaatimukset:

                                                   Taulukko 6 b

                                                            Muuttuja

                                                            Vaatimus

                                                            Sovellettavuus

                                                            Asetuksen (EY) N:o 1881/2006 liitteessä olevassa 4.3 kohdassa täsmennetyt elintarvikkeet

                                                            Spesifisyys

                                                            Ei väliaineesta aiheutuvia tai spektrihäiriöitä

                                                            Kenttäkokeiden nollanäyte

                                                            Alle toteamisrajan

                                                            Toistettavuus (RSDr)

                                                            0,66 kertaa RSDR-arvo, joka on johdettu (muutetusta) Horwitzin yhtälöstä

                                                            Uusittavuus (RSDR)

                                                            Johdettu (muutetusta) Horwitzin yhtälöstä

                                                            Saanto

                                                            75–110 %

                                                            Toteamisraja

                                                            ≤ 7 μg/kg

                                                            Määritysraja

                                                            ≤ 14 μg/kg

                                                —

                                                Asetuksen (EY) N:o 1881/2006 liitteessä olevassa 4.3 kohdassa täsmennetyissä elintarvikkeissa olevien 3-MCPD-rasvahappoesterien (ilmaistuna 3-MPCD:nä) määritysmenetelmien suoritusarvovaatimukset:

                                                   Taulukko 6 c

                                                            Muuttuja

                                                            Vaatimus

                                                            Sovellettavuus

                                                            Asetuksen (EY) N:o 1881/2006 liitteessä olevassa 4.3 kohdassa täsmennetyt elintarvikkeet

                                                            Spesifisyys

                                                            Ei väliaineesta aiheutuvia tai spektrihäiriöitä

                                                            Toistettavuus (RSDr)

                                                            0,66 kertaa RSDR-arvo, joka on johdettu (muutetusta) Horwitzin yhtälöstä

                                                            Uusittavuus (RSDR)

                                                            Johdettu (muutetusta) Horwitzin yhtälöstä

                                                            Saanto

                                                            70–125 %

                                                            Toteamisraja

                                                            Kolme kymmenesosaa määritysrajasta

                                                            Määritysraja:
                                                            4.3.1 ja 4.3.2 kohdassa täsmennetyt elintarvikkeet

                                                            ≤ 100 μg/kg öljyissä ja rasvoissa

                                                            Määritysraja:
                                                            4.3.3 ja 4.3.4 kohdassa täsmennetyt elintarvikkeet, joiden rasvapitoisuus < 40 %

                                                            ≤ kaksi viidesosaa enimmäismäärästä

                                                            Määritysraja:
                                                            4.3.4 kohdassa täsmennetyt elintarvikkeet, joiden rasvapitoisuus ≥ 40 %

                                                            ≤ 15 μg/kg rasvaa

                                                —

                                                Asetuksen (EY) N:o 1881/2006 liitteessä olevassa 4.2 kohdassa täsmennetyissä elintarvikkeissa olevien glysidyylirasvahappoesterien (ilmaistuna glysidolina) määritysmenetelmien suoritusarvovaatimukset:

                                                   Taulukko 6 d

                                                            Muuttuja

                                                            Vaatimus

                                                            Sovellettavuus

                                                            Asetuksen (EY) N:o 1881/2006 liitteessä olevassa 4.2 kohdassa täsmennetyt elintarvikkeet

                                                            Spesifisyys

                                                            Ei väliaineesta aiheutuvia tai spektrihäiriöitä

                                                            Toistettavuus (RSDr)

                                                            0,66 kertaa RSDR-arvo, joka on johdettu (muutetusta) Horwitzin yhtälöstä

                                                            Uusittavuus (RSDR)

                                                            Johdettu (muutetusta) Horwitzin yhtälöstä

                                                            Saanto

                                                            70–125 %

                                                            Toteamisraja

                                                            Kolme kymmenesosaa määritysrajasta

                                                            Määritysraja:
                                                            4.2.1 ja 4.2.2 kohdassa täsmennetyt elintarvikkeet

                                                            ≤ 100 μg/kg öljyissä ja rasvoissa

                                                            Määritysraja
                                                            4.2.3 kohdassa täsmennetyt elintarvikkeet, joiden rasvapitoisuus < 65 %, ja 4.2.4 kohdassa täsmennetyt elintarvikkeet, joiden rasvapitoisuus < 8 %

                                                            ≤ kaksi viidesosaa enimmäismäärästä

                                                            Määritysraja:
                                                            4.2.3 kohdassa täsmennetyt elintarvikkeet, joiden rasvapitoisuus ≥ 65 %, ja 4.2.4 kohdassa täsmennetyt elintarvikkeet, joiden rasvapitoisuus ≥ 8 %

                                                            ≤ 31 μg/kg rasvaa”

                        3)

                        Korvataan C.3.3.1 kohdan ”Suoritusarvovaatimukset” d alakohta ”Suoritusarvovaatimuksia koskevat huomautukset” seuraavasti:

                                    ”d)

                                    Akryyliamidin määritysmenetelmien suoritusarvovaatimukset:

                                       Taulukko 8

                                                Muuttuja

                                                Vaatimus

                                                Sovellettavuus

                                                Kaikki elintarvikkeet

                                                Spesifisyys

                                                Ei väliaineesta aiheutuvia tai spektrihäiriöitä

                                                Kenttäkokeiden nollanäyte

                                                Alle toteamisrajan

                                                Toistettavuus (RSDr)

                                                0,66 kertaa RSDR-arvo, joka on johdettu (muutetusta) Horwitzin yhtälöstä

                                                Uusittavuus (RSDR)

                                                Johdettu (muutetusta) Horwitzin yhtälöstä

                                                Saanto

                                                75–110 %

                                                Toteamisraja

                                                Kolme kymmenesosaa määritysrajasta

                                                Määritysraja

                                                Elintarvikkeet, joiden vertailuarvot < 125 µg/kg: ≤ kaksi viidesosaa vertailuarvosta (ei kuitenkaan tarvitse olla alle 20 µg/kg)
                                                Elintarvikkeet, joiden vertailuarvot ≥ 125 µg/kg: ≤ 50 µg/kg”

                        4)

                        Lisätään C.3.3.1 kohtaan ”Suoritusarvovaatimukset” e ja f alakohta seuraavasti:

                                    ”e)

                                    Perkloraatin määritysmenetelmien suoritusarvovaatimukset:

                                       Taulukko 9

                                                Muuttuja

                                                Vaatimus

                                                Sovellettavuus

                                                Kaikki elintarvikkeet

                                                Spesifisyys

                                                Ei väliaineesta aiheutuvia tai spektrihäiriöitä

                                                Toistettavuus (RSDr)

                                                0,66 kertaa RSDR-arvo, joka on johdettu (muutetusta) Horwitzin yhtälöstä

                                                Uusittavuus (RSDR)

                                                Johdettu (muutetusta) Horwitzin yhtälöstä

                                                Saanto

                                                70–110 %

                                                Toteamisraja

                                                Kolme kymmenesosaa määritysrajasta

                                                Määritysraja

                                                ≤ kaksi viidesosaa enimmäismäärästä

                                    f)

                                    Suoritusarvovaatimuksia koskevat huomautukset:
                                    Horwitzin yhtälö (*1) (pitoisuudet 1,2 × 10–7 ≤ C ≤ 0,138) ja muutettu Horwitzin yhtälö (*2) (pitoisuudet C < 1,2 × 10–7) ovat yleisiä yhtälöitä uusittavuudelle, joka on riippumaton aineesta ja matriisista mutta riippuu useimpien rutiinimenetelmien osalta ainoastaan pitoisuudesta.
                                    Muutettu Horwitzin yhtälö pitoisuuksille C < 1,2 × 10–7:
                                    RSDR = 22 %
                                    jossa

                                                —

                                                RSDR on uusittavissa olosuhteissa saaduista tuloksista laskettu suhteellinen standardipoikkeama

                                                —

                                                C on pitoisuusaste (1 = 100 g / 100 g, 0,001 = 1 000 mg/kg). Muutettua Horwitzin yhtälöä sovelletaan pitoisuuksiin C < 1,2 × 10–7.

                                          Horwitzin yhtälö pitoisuuksille 1,2 × 10–7 ≤ C ≤ 0,138:
                                    RSDR = 2C(-0,15)

                                    jossa

                                                —

                                                RSDR on uusittavissa olosuhteissa saaduista tuloksista laskettu suhteellinen standardipoikkeama

                                                —

                                                C on pitoisuusaste (1 = 100 g / 100 g, 0,001 = 1 000 mg/kg). Horwitzin yhtälöä sovelletaan pitoisuuksiin 1,2 × 10–7 ≤ C ≤ 0,138.

                           (*1)  W. Horwitz, L.R. Kamps, K.W. Boyer, J.Assoc.Off.Analy.Chem.,63, 1980, 1344–1354."

                           (*2)  M. Thompson, Analyst, 125, 2000, 385–386.”"

                        5)

                        Korvataan C.3.3.2 kohdassa ”Tarkoitukseensopivuuteen perustuva lähestymistapa” viittaukset ”taulukkoon 8” viittauksilla ”taulukkoon 10”.

               (*1)  W. Horwitz, L.R. Kamps, K.W. Boyer, J.Assoc.Off.Analy.Chem.,63, 1980, 1344–1354.

               (*2)  M. Thompson, Analyst, 125, 2000, 385–386.””


title: Komission täytäntöönpanoasetus (EU) 2019/2094, annettu 29 päivänä marraskuuta 2019, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden benfluraliini, dimoksistrobiini, fluatsinami, flutolaniili ja mankotsepi, mekoproppi-P, mepikvatti, metiraami, oksamyyli ja pyraklostrobiini hyväksynnän voimassaoloajan pidentämisestä (ETA:n kannalta merkityksellinen teksti)

text:
                  9.12.2019

                  FI

                  Euroopan unionin virallinen lehti

                  L 317/102

         KOMISSION TÄYTÄNTÖÖNPANOASETUS (EU) 2019/2094,
         annettu 29 päivänä marraskuuta 2019,
         täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden benfluraliini, dimoksistrobiini, fluatsinami, flutolaniili ja mankotsepi, mekoproppi-P, mepikvatti, metiraami, oksamyyli ja pyraklostrobiini hyväksynnän voimassaoloajan pidentämisestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan ensimmäisen kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 540/2011 (2) liitteessä olevassa A osassa esitetään tehoaineet, joita pidetään asetuksen (EY) N:o 1107/2009 nojalla hyväksyttyinä.

                     (2)

                     Tehoaineiden dimoksistrobiini, mankotsebi, mekoproppi-P, metiraami, oksamyyli ja pyraklostrobiini hyväksynnän voimassaoloaikaa pidennettiin 31 päivään tammikuuta 2020 komission täytäntöönpanoasetuksella (EU) 2018/1796 (3).

                     (3)

                     Tehoaineiden benfluraliini, fluatsinaami, flutolaniili ja mepikvatti hyväksynnän voimassaoloaikaa pidennettiin 29 päivään helmikuuta 2020 komission täytäntöönpanoasetuksella (EU) 2019/168 (4).

                     (4)

                     Komission täytäntöönpanoasetuksen (EU) N:o 844/2012 (5) mukaisesti esitettiin hakemukset kyseisten tehoaineiden hyväksynnän uusimiseksi.

                     (5)

                     Koska kyseisten aineiden arviointi on viivästynyt hakijoista riippumattomista syistä, kyseisten tehoaineiden hyväksyntien voimassaolo todennäköisesti päättyy ennen kuin on tehty päätös niiden uusimisesta. Niiden hyväksynnän voimassaoloaikoja on siksi tarpeen pidentää.

                     (6)

                     Ottaen huomioon asetuksen (EY) N:o 1107/2009 17 artiklan ensimmäisen kohdan tarkoituksen komissio vahvistaa niissä tapauksissa, joissa komissio antaa asetuksen, jossa säädetään, että tämän asetuksen liitteessä tarkoitetun tehoaineen hyväksyntää ei uusita, koska hyväksymisperusteet eivät täyty, voimassaolon päättymispäiväksi saman päivän, joka oli voimassa ennen tätä asetusta, tai tehoaineen hyväksynnän uusimatta jättämisestä annetun asetuksen voimaantulopäivän, sen mukaan kumpi päivämäärä on myöhäisempi. Silloin kun komissio antaa asetuksen, jossa säädetään tämän asetuksen liitteessä tarkoitetun tehoaineen hyväksynnän uusimisesta, se pyrkii vahvistamaan tapauksen mukaan aikaisimman mahdollisen soveltamispäivän.

                     (7)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (8)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (3)  Komission täytäntöönpanoasetus (EU) 2018/1796, annettu 20 päivänä marraskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden amidosulfuroni, bifenoksi, klooripyrifossi, klooripyrifossimetyyli, klofentetsiini, dikamba, difenokonatsoli, diflubentsuroni, diflufenikaani, dimoksistrobiini, fenoksaproppi-P, fenpropidiini, lenasiili, mankotsebi, mekoproppi-P, metirami, nikosulfuroni, oksamyyli, pikloraami, pyraklostrobiini, pyriproksifeeni ja tritosulfuroni hyväksynnän voimassaoloajan pidentämisestä (EUVL L 294, 21.11.2018, s. 15).

            (4)  Komission täytäntöönpanoasetus (EU) 2019/168, annettu 31 päivänä tammikuuta 2019, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden abamektiini, Bacillus subtilis (Cohn 1872) kanta QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluraliini, klodinafoppi, klopyralidi, Cydia pomonella Granulovirus (CpGV), syprodiniili, diklorproppi-P, epoksikonatsoli, fenpyroksimaatti, fluatsinami, flutolaniili, fosetyyli, Lecanicillium muscarium, mepanipyriimi, mepikvatti, Metarhizium anisopliae var. Anisopliae, metkonatsoli, metrafenoni, Phlebiopsis gigantea, pirimikarbi, Pseudomonas chlororaphis kanta: MA 342, pyrimetaniili, Pythium oligandrum, rimsulfuroni, spinosadi, Streptomyces K61, tiaklopridi, tolklofossi-metyyli, Trichoderma asperellum, Trichoderma atroviride, Trichoderma gamsii, Trichoderma harzianum, triklopyyri, trineksapakki, tritikonatsoli, Verticillium albo-atrum ja tsiraami hyväksynnän voimassaoloajan pidentämisestä (EUVL L 33, 5.2.2019, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            LIITE
            Muutetaan täytäntöönpanoasetuksen (EU) N:o 540/2011 liitteessä oleva A osa seuraavasti:

                        1)

                        korvataan mekoproppi-P:tä koskevan 57 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. tammikuuta 2021”;

                        2)

                        korvataan pyraklostrobiinia koskevan 81 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. tammikuuta 2021”;

                        3)

                        korvataan mankotsebia koskevan 114 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. tammikuuta 2021”;

                        4)

                        korvataan metiramia koskevan 115 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. tammikuuta 2021”;

                        5)

                        korvataan oksamyylia koskevan 116 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. tammikuuta 2021”;

                        6)

                        korvataan dimoksistrobiinia koskevan 128 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. tammikuuta 2021”;

                        7)

                        korvataan flutolaniilia koskevan 187 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”28. helmikuuta 2021”;

                        8)

                        korvataan benfluraliinia koskevan 188 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”28. helmikuuta 2021”;

                        9)

                        korvataan fluatsinamia koskevan 189 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”28. helmikuuta 2021”;

                        10)

                        korvataan mepikvattia koskevan 191 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”28. helmikuuta 2021”;


                  9.12.2019

                  FI

                  Euroopan unionin virallinen lehti

                  L 317/105

         KOMISSION TÄYTÄNTÖÖNPANOASETUS (EU) 2019/2095,
         annettu 29 päivänä marraskuuta 2019,
         Puolan vuonna 2019 käytettävissä olevan merilohen kalastuskiintiön alentaminen vuoden 2018 liikakalastuksen vuoksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2 ja 3 kohdan,
         sekä katsoo seuraavaa:

                     (1)

                     Puolalle on myönnetty vuodeksi 2018 neuvoston asetuksella (EU) 2017/1970 (2) merilohen kalastuskiintiö unionin vesillä osa-alueilla 22–31 (SAL/3BCD-F).

                     (2)

                     Tätä vuoden 2018 kalastuskiintiötä korotettiin 1369 yksilöllä Euroopan parlamentin ja neuvoston asetuksen (EU) N:o 1380/2013 (3) 15 artiklan 9 kohdassa säädetyn vuosittaisen joustomahdollisuuden soveltamisen jälkeen. Tämä lisäys, joka vastaa 10:tä prosenttia vuodeksi 2017 sallituista purettujen saaliiden määristä, laskettiin saalisilmoitusten jälkeen käyttämättä jääneiden määrien perusteella. Komissio havaitsi asetuksen (EY) N:o 1224/2009 mukaisesti Puolassa vuonna 2018 tehtyjen tarkastuskäyntien aikana virheellisesti ilmoitettuja ja todellista pienemmäksi ilmoitettuja saalistietoja, jotka osoittivat, että Puolan merilohikiintiö unionin vesillä osa-alueilla 22–31 oli vuoden 2017 osalta käytetty loppuun. Näin ollen asetuksen (EU) N:o 1380/2013 15 artiklan 9 kohdan mukainen vuotuinen joustomahdollisuus vuodesta 2017 vuodelle 2018 oli myönnetty perusteettomasti, ja vastaavat määrät olisi vähennettävä vuoden 2018 kiintiöstä.

                     (3)

                     Komissio havaitsi lisäksi muita epäjohdonmukaisuuksia Puolan tiedoissa merilohen kalastuksesta osa-alueilla 22–31 sijaitsevilla unionin vesillä vuoden 2018 osalta ristiintarkastamalla tarkastettujen ja tarkastamattomien kalastusmatkojen aikana kirjatut ja ilmoitetut tiedot. Useat Puolassa vuosina 2018 ja 2019 asetuksen (EY) N:o 1224/2009 mukaisesti tehdyt tarkistus- ja tutkimuskäynnit vahvistivat nämä saaliiden koostumusta koskevien ilmoitusten epäjohdonmukaisuudet. Tutkimusraportit toimitettiin Puolalle asianmukaisesti, ja niistä keskusteltiin Puolan kanssa.

                     (4)

                     Kerätyn näytön perusteella komissio pystyi vahvistamaan, että Puolalle neuvoston asetuksella (EU) 2017/1970 vuodeksi 2018 unionin vesillä osa-alueilla 22–31 myönnetty merilohen kiintiö ylittyi 2 160 lohiyksilöllä. Asetuksen (EY) N:o 1224/2009 105 artiklan 1 kohdassa säädetään, että kun komissio on todennut jonkin jäsenvaltion ylittäneen sille osoitetut kalastuskiintiöt, komissio alentaa tuon jäsenvaltion tulevia kiintiöitä.

                     (5)

                     Asetuksen (EY) N:o 1224/2009 105 artiklan 2 ja 3 kohdassa säädetään, että tällaiset vähennykset on tehtävä seuraavana vuonna tai seuraavina vuosina soveltamalla vastaavia, mainituissa kohdissa vahvistettuja kertoimia.

                     (6)

                     Asetuksen (EY) N:o 1224/2009 105 artiklan 2 kohdan mukaisesti olisi sovellettava kerrointa 1,00, koska komission määrittämä liikakalastuksen määrä on alle 100 tonnia,

               ON HYVÄKSYNYT TÄMÄN ASETUKSEN:

            1 artikla
            Alennetaan Puolalle neuvoston asetuksella (EU) 2018/1628 (4) vuodeksi 2019 myönnettyä merilohen kalastuskiintiötä unionin vesillä osa-alueilla 22–31 tämän asetuksen liitteen mukaisesti.

            2 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä marraskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 343, 22.12.2009, s. 1.

            (2)  Neuvoston asetus (EU) 2017/1970, annettu 27 päivänä lokakuuta 2017, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2018 ja asetuksen (EU) 2017/127 muuttamisesta (EUVL L 281, 31.10.2017, s. 1).

            (3)  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

            (4)  Neuvoston asetus (EU) 2018/1628, annettu 30 päivänä lokakuuta 2018, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2019 ja asetuksen (EU) 2018/120 muuttamisesta tiettyjen muilla vesillä sovellettavien kalastusmahdollisuuksien osalta (EUVL L 272, 31.10.2018, s. 1).

            LIITE

               PUOLAN VUONNA 2019 KÄYTETTÄVISSÄ OLEVAN MERILOHEN KALASTUSKIINTIÖN ALENTAMINEN LIIKAKALASTETTUJEN KANTOJEN OSALTA

                        Jäsenvaltio

                        Lajin koodi

                        Aluekoodi

                        Lajin nimi

                        Alueen nimi

                        Alkuperäinen kiintiö 2018 (määrä (kpl))

                        Purettujen saaliiden sallitut määrät vuonna 2018 (mukautettu kokonaismäärä (kpl)) (1)

                        Saaliit yhteensä vuonna 2018 (määrä (kpl))

                        Kiintiön käyttö suhteessa purettujen saaliiden sallittuun määrään

                        Purettujen saaliiden sallittuun määrään liittyvä liikakalastus (määrä (kpl))

                        Kerroin  (3)

                        Lisäkerroin  (4)
                           (5)

                        Vuonna 2019 tehtävät vähennykset (määrä (kpl))

                        PL

                        SAL

                        3BCD-F

                        Merilohi

                        Unionin vedet osa-alueilla 22–31

                        5 729

                        15 739  (2)

                        17 899

                        113,72 %

                        2 160

                        1,00

                        /

                        2 160

               (1)  Kiintiöt, jotka ovat asiaankuuluvien kalastusmahdollisuusasetusten nojalla jäsenvaltion käytettävissä sen jälkeen, kun on otettu huomioon Euroopan parlamentin ja neuvoston asetuksen (EU) N:o 1380/2013 (EUVL L 354, 28.12.2013, s. 22) 16 artiklan 8 kohdan mukainen kalastusmahdollisuuksien vaihto, neuvoston asetuksen (EY) N:o 847/96 (EYVL L 115, 9.5.1996, s. 3) 4 artiklan 2 kohdan ja asetuksen (EU) N:o 1380/2013 15 artiklan 9 kohdan mukaiset kiintiömäärän siirrot vuodelta 2017 vuodelle 2018 tai asetuksen (EY) N:o 1224/2009 37 ja 105 artiklan mukainen kalastusmahdollisuuksien uudelleenjako ja vähennys.

               (2)  Tähän määrään sisältyy 1 369 lohen vähennys, joka vastaa asetuksen (EU) N:o 1380/2013 15 artiklan 9 kohdan mukaisesti vuonna 2018 aiheettomasti myönnettyä vuosittaista joustoa sen jälkeen, kun vuoden 2017 osalta oli havaittu virheellisesti ilmoitettuja ja todellista pienemmäksi ilmoitettuja saalistietoja.

               (3)  Kuten asetuksen (EY) N:o 1224/2009 105 artiklan 2 kohdassa säädetään. Vähennystä, joka on yhtä suuri kuin liikakalastus * 1,00, sovelletaan kaikissa liikakalastustapauksissa, jotka ovat enintään 100 tonnia.

               (4)  Kuten asetuksen (EY) N:o 1224/2009 105 artiklan 3 kohdassa säädetään ja jos liikakalastuksen osuus on yli 10 prosenttia.

               (5)  Kirjain ”A” osoittaa, että vuosina 2016, 2017 ja 2018 tapahtuneen jatkuvan liikakalastuksen vuoksi on sovellettu lisäkerrointa 1,5. Kirjain ”C” osoittaa, että koska kantaan sovelletaan monivuotista suunnitelmaa, on sovellettu lisäkerrointa 1,5.